
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2796 

17 Οκτωβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση αριθμού ημερών μετακίνησης εκτός έδρας 
των υπαλλήλων Τ.Α.Σ. Αχα'ΐας, Τ.Α.Π. Ηλείας & 
Τ.Α.Σ. Μεσσηνίας που υπάγονται στην Αποκε¬ 
ντρωμένη Διοίκηση Πελοπόννησου, Δυτικής Ελ¬ 
λάδας, για το έτος 2014. 1 

Επιβολή πολλαπλού τέλους στον ΡΑδΗΚΑύ ΕΡΕΙδ, 
υπήκοο Αλβανίας για παράνομη κυκλοφορία οχή¬ 
ματος. 2 

Ανακατανομή κενών θέσεων προσωπικού σε νοσο¬ 
κομεία. 3 


Καθορισμός του αριθμού των Ομάδων Αναγνώρισης 
Θυμάτων Καταστροφών, των προσόντων των με¬ 
λών τους, του τρόπου οργάνωσης και λειτουργί¬ 
ας τους, των Υπηρεσιών παροχής συνδρομής και 
διοικητικής τους υποστήριξης καθώς και κάθε άλ¬ 


λου σχετικού ζητήματος. 4 

Υπερωριακή απασχόληση και ημερήσια εργασία τις 
Κυριακές και εξαιρέσιμες για το Πολιτικό Προσω¬ 
πικό του Πυροσβεστικού Σώματος. 5 


Καθιέρωση απογευματινής υπερωριακής απασχό¬ 
λησης από τη δημοσίευση της παρούσης έως 31 
Δεκεμβρίου του έτους 2014 υπαλλήλων του Τμή¬ 
ματος Πληροφορικής Π.Ε. Μαγνησίας & Σπορά- 
δων της Διεύθυνσης Διαφάνειας & Ηλεκτρονικής 

Διακυβέρνησης της Περιφέρειας Θεσσαλίας. 6 

Απονομή του τίτλου του Επίτιμου Καθηγητή της 
Σχολής Μηχανικών Παραγωγής και Διοίκησης του 
Πολυτεχνείου Κρήτης στον Θγ. Αεαά Μ. Μαάηί, 
σύμφωνα με τις διατάξεις του άρθρου 41 του 
Π.Δ. 160/2008 (ΦΕΚ 220/3.11.2008 τ.Α'). 7 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθ. Υ4α/οικ. 83478 
κοινή υπουργική απόφαση «Τροποποίηση του Ορ¬ 
γανισμού του Γενικού Παναρκαδικού Νοσοκομεί¬ 
ου Τρίπολης «Η ΕΥΑΓΓΕΛΙΣΤΡΙΑ»» που έχει δημο- 
σιευθεί στο ΦΕΚ 2578/τ.Β'/29-9-2014. 8 


ΑΠΟΦΑΣΕΙ Σ 

Αριθμ. 2/75606/0022 (1) 

Αύξηση αριθμού ημερών μετακίνησης εκτός έδρας των 
υπαλλήλων Τ.Α.Σ. Αχάίας, Τ.Α.Π. Ηλείας & Τ.Α.Σ. Μεσ¬ 
σηνίας που υπάγονται στην Αποκεντρωμένη Διοί¬ 
κηση Πελοποννήσου, Δυτικής Ελλάδας, για το έτος 
2014. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) του άρθρου 2 του ν. 2685/1999 «Κάλυψη δαπανών 
μετακινούμενων υπαλλήλων εντός και εκτός της επι¬ 
κράτειας και άλλες διατάξεις» (ΦΕΚ 35 Α'). 

β) του άρθρου 9 παρ.1 εδάφιο πρώτο και δεύτερο του 
ν. 3833/2010 «Προστασία της Εθνικής Οικονομίας -Επεί¬ 
γοντα μέτρα για την αντιμετώπιση της δημοσιονομικής 
κρίσης» (ΦΕΚ 40 Α'), όπως τροποποιήθηκε με το άρθρο 
49 του Ν. 3871/2010 «Δημοσιονομική Διαχείριση και Ευ¬ 
θύνη » (ΦΕΚ 141 Α') και το άρθρο 27 του Ν. 4024/2011 
«Συνταξιοδοτικές ρυθμίσεις, ενιαίο μισθολόγιο-βαθμο- 
λόγιο, εργασιακή εφεδρεία και άλλες διατάξεις εφαρ¬ 
μογής του μεσοπρόθεσμου πλαισίου δημοσιονομικής 
στρατηγικής 2012-2015» (ΦΕΚ 226') 

γ) του Π.Δ. 139 «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου» 
(ΦΕΚ 232 Α'). 

2. Την υπ’ αριθ. Υ490/25.7.14 απόφαση του Πρωθυ¬ 
πουργού «Καθορισμός αρμοδιοτήτων του Αναπληρωτή 
Υπουργού Εσωτερικών, Θεόφιλου Λεονταρίδη» (ΦΕΚ 
2110/Β'). 

3. Την υπ’ αριθ. Υ48/9.7.2012 Απόφαση του Πρωθυπουρ¬ 
γού «Καθορισμός αρμοδιοτήτων του Αναπληρωτή Υπουρ¬ 
γού Οικονομικών Χρήστου Στάίκούρα» (ΦΕΚ 2105 Β') 

4. Το υπ' αριθ. 111126/4826/29.8.2014 έγγραφο της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου, σχετικά με την αύξηση ημερών με¬ 
τακίνησης εκτός έδρας των υπαλλήλων Τ.Α.Σ. Αχα'ΐας, 

Τ.Α.Π. Ηλείας & Τ.Α.Σ. Μεσσηνίας που υπάγονται στην 
Αποκεντρωμένη Διοίκηση Πελοπόννησου, Δυτικής Ελ¬ 
λάδας και Ιονίου. 

5. Το υπ’ αριθ. 7408/ΦΔ20.13/8.9.2014 έγγραφο της 
Υ.Α.Σ. της Γενικής Γραμματείας Δημοσίων Έργων, σχε¬ 
τικά με τη βεβαίωση για τη χρηματοδότηση-πληρωμή 
των λειτουργικών δαπανών (σχετικών με τους Τομείς 
Αποκατάστασης) μέχρι το τέλος του 2014, η οποία θα 
καλυφθεί από το Πρόγραμμα Δημοσίων Επενδύσεων 
του Υπουργείου ΥΠΟ.ΜΕ.ΔΙ. 

6. Το γεγονός ότι: α) για την υλοποίηση του έργου 
της αποκατάστασης των πληγέντων κτισμάτων από 
το σεισμό της 26ης Ιανουάριου 2014 σε περιοχές των 
Περιφερειακών Ενοτήτων Κεφαλληνίας και Ιθάκης που 
οριοθετήθηκαν με την αρ. πρωτ. 628/Α325/5.2.2014 κοινή 
υπουργική απόφαση, συστήνεται Τομέας Αποκατάστα¬ 
σης Σεισμοπλήκτων (Τ.Α.Σ.) Κεφαλληνίας με έδρα το 
Ληξούρι του Δήμου Κεφαλονιάς, με την υπ’ αριθ. 4642/ 
Α312/12.5.14 κοινή υπουργική απόφαση (ΦΕΚ 1348/Β'/2014), 
ο οποίος εντάσσεται στην οργανωτική δομή της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου, ως Αυτοτελές τμήμα υπαγόμενο απευθείας 
στον Γενικό Γραμματέα της ανωτέρω Αποκεντρωμένης 
Διοίκησης, β) η στελέχωση και λειτουργία του ανω¬ 
τέρω Τ.Α.Σ., σύμφωνα με την υπ’ αριθ. 5757/Α312/2014 
Απόφαση του Υπουργού ΥΠΟ.ΜΕ.ΔΙ. γίνεται αποκλει¬ 
στικά από το προσωπικό που υπηρετεί στους Τ.Α.Σ. και 
Τ.Α.Π. της Αποκεντρωμένης Διοίκησης Π.Δ.Ε. & I., που 
μεταφέρθηκαν-μετατάχθηκαν σύμφωνα με το άρθρο 129 
του Ν. 4199/2013, από τη Γ.Γ.Δ.Ε. στην εν λόγω Αποκε¬ 
ντρωμένη Διοίκηση και γ) οι υπάλληλοι μετακινούνται 
στην Κεφαλονιά με παράλληλα καθήκοντα, σύμφωνα 
με την αρ. πρωτ. 83598/3734/1.7.2014 απόφαση Γενικού 
Γ ραμματέα, έχει δημιουργήσει αυξημένες ανάγκες για 
μετακίνηση, με αποτέλεσμα ο αριθμός των εξήντα (60) 
επιτρεπόμενων για το έτος 2014 ημερών εκτός έδρας 
να μην επαρκεί. 

Το έργο της αποκατάστασης των πληγέντων κτι- 
σμάτων από το σεισμό της 26ης Ιανουάριου 2014 σε 
περιοχές των Περιφερειακών Ενοτήτων Κεφαλληνίας 
και Ιθάκης που ανατίθεται στον Τ.Α.Σ. Κεφαλληνίας 
καθορίζεται στα ακόλουθα: α) Τον έλεγχο των δικαι- 
ολογητικών που υποβάλλονται για τη χορήγηση της 
επιδότησης ενοικίου ή συγκατοίκησης καθώς και τις 
απαιτούμενες ενέργειες για τον καθορισμό των δικαι¬ 
ούχων και τη χορήγηση της επιδότησης, β) τον έλεγχο 
για τον χαρακτηρισμό των κτιρίων λόγω των βλαβών 
που έχουν υποστεί από το σεισμό και την έκδοση 
των σχετικών εκθέσεων αυτοψίας, μετά από αίτηση 
των ενδιαφερομένων, σύμφωνα με όσα ορίζονται στην 
κοινή υπουργική απόφαση καθορισμού πιστωτικών 
διευκολύνσεων, γ) την έκδοση αδειών επισκευής, τις 
απαιτούμενες διαδικασίες για τη χορήγηση της αντί¬ 
στοιχης Στεγαστικής Συνδρομής (Σ.Σ.) και τον έλεγχο 
της προόδου εργασιών επισκευής, δ) τις απαιτούμενες 
διαδικασίες για τον καθορισμό των δικαιούχων Σ.Σ. 
για ανακατασκευή ή αυτοστέγαση, την έγκριση της 
Σ.Σ. και τη χορήγησή της και τον έλεγχο της προόδου 
εργασιών ανακατασκευής. 

7. Την ανάγκη αύξησης των ημερών μετακίνησης έκτος 
έδρας, σαράντα τεσσάρων (44) υπαλλήλων των Τ.Α.Σ. 
Αχαίας, Τ.Α.Π. Ηλείας & Τ.Α.Σ. Μεσσηνίας που υπάγονται 


στην Αποκεντρωμένη Διοίκηση Πελοποννήσου, Δυτι¬ 
κής Ελλάδας και Ιονίου, ειδικότερα: είκοσι οκτώ (28) 
υπαλλήλων κατηγορίας ΠΕ Μηχανικών και δεκαέξι (16) 
υπαλλήλων κατηγορίας ΤΕ Μηχανικών, οι οποίοι ασχο¬ 
λούνται με τις ανωτέρω αρμοδιότητες, από το όριο των 
εξήντα (60) ημερών εκτός έδρας ετησίως, δεδομένου 
ότι το όριο αυτό έχει ήδη εξαντληθεί. 

8. Το γεγονός ότι από τις διατάξεις της παρούσας 
απόφασης προκαλείται δαπάνη ύψους περίπου εκατόν 
είκοσι χιλιάδων (120.000,00) ευρώ, η οποία θα καλυ¬ 
φθεί από τις πιστώσεις του Προγράμματος Δημοσί¬ 
ων Επενδύσεων της Γ ενικής Γ ραμματείας Δημοσίων 
Έργων του Υπουργείου ΥΠΟ.ΜΕ.ΔΙ. για το έτος 2014 
και συγκεκριμένα από το ενάριθμο έργο της ΣΑΕ 069 
του Π.Δ.Ε., ήτοι 2014ΣΕ06900001 « Δωρεάν Κρατική 
Αρωγή για επισκευές ή ανακατασκευές σεισμοπλή¬ 
κτων κτιρίων, επιδοτήσεων ενοικίου, δαπάνες εκτός 
έδρας μετακινήσεων μηχανικών, λόγω του σεισμού 
της 26ης Ιανουάριου 2014 στις Περιφερειακές Ενότη¬ 
τες Κεφαλληνίας και Ιθάκης της Περιφέρειας Ιονίων 
Νήσων», αποφασίζουμε: 

Αυξάνουμε τον αριθμό ημερών μετακίνησης εκτός 
έδρας πέραν των εξήντα (60) ημερών για σαράντα τέσ¬ 
σερις (44) υπαλλήλους των Τ.Α.Σ. Αχαίας, Τ.Α.Π. Ηλείας 
& Τ.Α.Σ. Μεσσηνίας που υπάγονται στην Αποκεντρωμένη 
Διοίκηση Πελοποννήσου, Δυτικής Ελλάδας και Ιονίου, 
ήτοι: είκοσι οκτώ (28) υπαλλήλους κατηγορίας ΠΕ Μη¬ 
χανικών και δεκαέξι (16) υπαλλήλους κατηγορίας ΤΕ 
Μηχανικών, που ασχολούνται με τις αναφερόμενες στο 
προοίμιο της απόφασης αυτής αρμοδιότητες, μέχρι εί¬ 
κοσι (20) ημέρες το έτος 2014. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΕΣΩΤΕΡΙΚΩΝ 

ΧΡΗΣΤΟΣ ΣΤΑΪΚΟΥΡΑΣ ΘΕΟΦΙΛΟΣ ΛΕΟΝΤΑΡΙΔΗΣ 
-♦- 

( 2 ) 

Επιβολή πολλαπλού τέλους στον ΡΑ3ΗΚΑΘ ΕΒϋδ, υπή¬ 
κοο Αλβανίας, για παράνομη κυκλοφορία οχήματος. 

Με την αριθ. ΜΒΝ 14ΘΒΥΚ 030300000528/01-10-14 κα- 
ταλογιστική πράξη της αναπληρώτριας προϊσταμένης 
του Τελωνείου Λαυρίου, σύμφωνα με τις διατάξεις του 
άρθρου 137 του Ν. 2960/01, επέβλήθη στον: 

ΡΑδΗΚΑϋ ΕΒΙΙ3 του ΒΕδΝΙΚ, υπήκοο Αλβανίας, κάτο¬ 
χο του αριθ. ΒΑ40473272/2011 Διαβατηρίου Αλβανίας, 
κάτοικο Ελλάδας, άγνωστης διεύθυνσης: 

Πρόστιμο 5000,00 ευρώ, πλέον ΤΧ & ΟΓΑ 2,4%, για 
παράνομη κυκλοφορία οχήματος 

Η παρούσα να δημοσιευθεί στην Εφημερίδα της Κυ¬ 
βερνήσεως, σύμφωνα με τις διατάξεις της παρ. 5β άρ¬ 
θρου 152 του Ν. 2960/2001. 

Η Αναπληρώτρια Προϊσταμένη του Τελωνείου 
ΤΡΙΑΝΤΑΦΥΛΛΗ ΚΟΥΒΕΛΙΩΤΟΥ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


34193 


Αριθμ. Υ4α/60721 (3) 

Ανακατανομή κενών θέσεων προσωπικού 
σε νοσοκομεία. 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ ΚΑΙ 
ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ - ΥΓΕΙΑΣ 

Έχοντας υπόψη: 

1. Τις διατάξεις: 

α) της παρ 5 του άρθρου 54 του Ν. 4178/2013 «Αντι¬ 
μετώπιση της Αυθαίρετης Δόμησης - Περιβαλλοντικό 
Ισοζύγιο και άλλες διατάξεις» (ΦΕΚ 174/Α'/2013), όπως 
έχει τροποποιηθεί και ισχύει, 
β) της υποπαραγράφου ΙΖ.3 της παρ. ΙΖ του πρώτου 
άρθρου του Ν.4254/2014 «Μέτρα στήριξης και ανάπτυξης 
της ελληνικής οικονομίας στο πλαίσιο εφαρμογής του 
ν.4046/2012 και άλλες διατάξεις» (ΦΕΚ 85/Α72014), 
γ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του Π.Δ/τος 63/2005 (ΦΕΚ 98/Α'/2005), 
δ) του Π.Δ/τος 87/1986 «Ενιαίο Πλαίσιο Οργάνωσης 
Νοσοκομείων» (ΦΕΚ 32/Α'/2005). 

2. Των Κοινών Υπουργικών Αποφάσεων: 

α) την υπ’ αριθμ. πρωτ. Υ4α/οικ.38867/10-04-2012 «Ορ¬ 
γανισμός του Γ ενικού Νοσοκομείου Ηρακλείου «Βενιζέ- 
λειο-Πανάνειο» (ΦΕΚ 1235/Β72012) 
β) την υπ’αριθμ. πρωτ. 39173/10-04-2012 «Οργανισμός 
του Πανεπιστημιακού Γ ενικού Νοσοκομείου Ηρακλείου» 
(ΦΕΚ 1251/Β72012), 

γ) την υπ’ αριθμ. πρωτ. 123778/31-12-2012 «Ενοποιημένος 
Οργανισμός του Πανεπιστημιακού Γ ενικού Νοσοκομεί¬ 
ου Ηρακλείου και του Γ ενικού Νοσοκομείου Ηρακλείου 
«Βενιζέλειο-Πανάνειο» (ΦΕΚ 3486/Β72012). 

3. Την υπ’ αριθμ. πρωτ. Υ489 Απόφαση του Πρωθυ¬ 
πουργού «Ανάθεση αρμοδιοτήτων στον Αναπληρω¬ 
τή Υπουργό Υγείας Λεωνίδα Γρηγοράκο» (ΦΕΚ 2098/ 
Β72014). 

4. Την απόφαση της 26ης/31-05-2013 Συνεδρίασης του 
ΚΕΣΥΠΕ (ΘΕΜΑ 1°). 

5. Τις υπ’ αριθμ. πρωτ. 278/14-01-2013 και 1569/ 
15-02-2013 εισηγήσεις της 7ης ΥΠΕ. 

6. Το γεγονός ότι από την εφαρμογή των διατάξεων της 
παρούσας απόφασης δεν προκαλείται επιπλέον δαπάνη 
σε βάρος του κρατικού προϋπολογισμού, αποφασίζουμε: 

Οι παρακάτω κενές οργανικές θέσεις προσωπικού, 
κατά κατηγορία και κλάδο όπως αυτές υφίστανται 
στους οργανισμούς των αντίστοιχων Νοσοκομείων, 
ανακατανέμονται (μέσω της σύστασης - κατάργησης 
θέσεων) ως εξής: 

7ηΥΠΕ ΚΡΗΤΗΣ 

α. ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΗΡΑΚΛΕΙ- 
ΟΥ-ΓΕΝΙΚΟ ΝΟΣΟΚΟΜΕΙΟ «ΒΕΝΙΖΕΛΕΙΟ» (οργανική μο¬ 
νάδα έδρας Ηρακλείου) 

α.α Οργανικές θέσεις που καταργούνταί: μία (1) κενή 
θέση του κλάδου ΠΕ Χημείας-Βιοχημείας-Βιολογίας 
και τρεις (3) κενές θέσεις του κλάδου ΥΕ Προσωπικού 
Καθαριότητας 

α.β Οργανική θέση που συστήνεταί: μία (1) θέση του 
κλάδου ΤΕ Βιβλιοθηκονομίας 
Ως εκ τούτου οι συγκεκριμένοι κλάδοι διαμορφώνο¬ 
νται ως εξής: 

ΚΛΑΔΟΣ ΠΕ ΧΗΜΕΙΑΣ-ΒΙΟΧΗΜΕΙΑΣ- ΒΙΟΛΟΓΙΑΣ 
Είκοσι εφτά (27) θέσεις 


ΚΛΑΔΟΣ ΤΕ ΒΙΒΛΙΟΘΗΚΟΝΟΜΙΑΣ 
Μία (1) θέση 

ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Εβδομήντα πέντε (75) θέσεις 

Ο κλάδος αυτός περιλαμβάνει τις ειδικότητες: Καθα¬ 
ριστούν -τριών, Πλυντών -τριών, Πρεσσαδόρων - Σιδε¬ 
ρωτών, Επιμέλειας Κήπων, καθώς και λοιπές συναφείς 
ειδικότητες. Η κατανομή των θέσεων στις ειδικότητες 
γίνεται κάθε φορά με την απόφαση προκήρυξης αυτών. 

α.γ Συστήνεταί η παρακάτω θέση ειδικευμένων ιατρών 
ΕΣΥ, στον κλάδο ιατρών ΕΣΥ του Υπουργείου Υγείας, 
και προβλέπεται στον οργανισμό του συγκεκριμένου 
Νοσοκομείου ως εξής: 


ΕΙΔΙΚΟΤΗΤΑ 

ΑΡΙΘΜΟΣ 
ΘΕΣΕΩΝ ΠΟΥ 
ΣΥΝΙΣΤΩΝΤΑΙ 

ΔΙΑΜΟΡΦΩΣΗ 
ΘΕΣΕΩΝ ΣΤΗΝ 
ΕΙΔΙΚΟΤΗΤΑ 

ΚΟΙΝΩΝΙΚΗΣ 

ΙΑΤΡΙΚΗΣ 

1 

1 


β. ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ ΗΡΑΚΛΕΙ- 
ΟΥ-ΓΕΝΙΚΟ ΝΟΣΟΚΟΜΕΙΟ «ΒΕΝΙΖΕΛΕΙΟ» (αποκεντρω¬ 
μένη οργανική μονάδα «Βενιζέλειο-Πανάνειο») 
β.α Οργανικές θέσεις που καταργούνταί: δυο (2) κενές 
θέσεις του κλάδου ΥΕ Προσωπικού Καθαριότητας 
β.β Οργανική θέση που συστήνεταί: μία (1) θέση του 
κλάδου ΤΕ Διατροφής και Διαιτολογίας 
Ως εκ τούτου οι συγκεκριμένοι κλάδοι διαμορφώνο¬ 
νται ως εξής: 

ΚΛΑΔΟΣ ΤΕ ΔΙΑΤΡΟΦΗΣ ΚΑΙ ΔΙΑΙΤΟΛΟΓΙΑΣ Μία (1) θέση 
ΚΛΑΔΟΣ ΥΕ ΠΡΟΣΩΠΙΚΟΥ ΚΑΘΑΡΙΟΤΗΤΑΣ 
Δέκα οχτώ (18) θέσεις 

Ο κλάδος αυτός περιλαμβάνει τις ειδικότητες: Καθα- 
ριστών -τριών, Πλυντών -τριών, Πρεσσαδόρων - Σιδε¬ 
ρωτών, Επιμέλειας Κήπων, καθώς και λοιπές συναφείς 
ειδικότητες. Η κατανομή των θέσεων στις ειδικότητες 
γίνεται κάθε φορά με την απόφαση προκήρυξης αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2014 

ΟΙ ΥΠΟΥΡΓΟΙ 

ΔΙΟΙΚΗΤΙΚΗΣ ΜΕΤΑΡΡΥΘΜΙΣΗΣ 
ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΥΓΕΙΑΣ 

ΚΥΡΙΑΚΟΣ ΜΗΤΣΟΤΑΚΗΣ ΜΑΥΡΟΥΔΗΣ ΒΟΡΙΔΗΣ 
-♦- 

Αριθμ. 5301/4/16-στ' (4) 

Καθορισμός του αριθμού των Ομάδων Αναγνώρισης 
Θυμάτων Καταστροφών, των προσόντων των με¬ 
λών τους, του τρόπου οργάνωσης και λειτουργίας 
τους, των Υπηρεσιών παροχής συνδρομής και διοι¬ 
κητικής τους υποστήριξης καθώς και κάθε άλλου 
σχετικού ζητήματος. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - ΥΓΕΙΑΣ - 
ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ ΑΝΘΡΩΠΙΝΩΝ 
ΔΙΚΑΙΩΜΑΤΩΝ - ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ - ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 23 του ν.3448/2006 (Α' 57), 
όπως αντικαταστάθηκε με το άρθρο 12 του ν.3938/2011 (Α' 61). 

2. Τ ις διατάξεις του ν.4150/2013 «Ανασυγκρότηση του 

Υπουργείου Ναυτιλίας και Αιγαίου και άλλες διατάξεις» 
(Α' 166), όπως ισχύει. 

3. Τις διατάξεις του ν.3772/2009 «Μεταρρυθμίσεις στην 
οργάνωση της Ιατροδικαστικής Υπηρεσίας, στη θερα¬ 
πευτική μεταχείριση χρηστών ναρκωτικών ουσιών και 
άλλες διατάξεις» (ΑΊ12), όπως ισχύει. 

4. Το άρθρο 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα, που κυρώθηκε με 
το άρθρο πρώτο του π.δ. 63/2005 (Α'98). 

5. Τις διατάξεις του π.δ. 85/2012 «Ιδρυση και μετονομα- 
σία Υπουργείων, μεταφορά και κατάργηση υπηρεσιών» 
(Α' 141), όπως τροποποιήθηκε με τα π.δ. 88/2012 (Α' 143), 
94/2012 (Α' 149) και 98/2012 (Α' 160) 

6. Τις διατάξεις της υπ’ αριθ. Υ48 από 9-7-2012 από¬ 
φασης του Πρωθυπουργού «Καθορισμός αρμοδιοτήτων 
του Αναπληρωτή Υπουργού Οικονομικών Χρήστου Στα- 
ϊκούρα» (Β' 2105). 

7. Τις διατάξεις της 1299/2003 από 7-4-2003 απόφασης 
του Υπουργού Εσωτερικών, Δημόσιας Διοίκησης και 
Αποκέντρωσης «Έγκριση του Γενικού Σχεδίου Πολιτικής 
Προστασίας» (Β' 423). 

8. Τις διατάξεις του π.δ.119/2013 (Α' 153) «Διορισμός 
Αντιπροέδρου της Κυβέρνησης, Υπουργών Αναπληρω¬ 
τών Υπουργών και Υφυπουργών». 

9. Τις διατάξεις του π.δ.89/2014 «Διορισμός Υπουργών, 
Αναπληρωτών Υπουργών και Υφυπουργών» (Α' 134). 

10. Τις διατάξεις του π.δ. 95/2000 (Α' 76) «Οργανισμός 
του Υπουργείου Υγείας και Πρόνοιας», όπως τροποποι¬ 
ήθηκε και ισχύει. 

11. Τις διατάξεις του ν.3370/2005 (Α' 176) «Οργάνωση 
και λειτουργία των υπηρεσιών δημόσιας υγείας και λοι¬ 
πές διατάξεις», άρθρο 15, όπως τροποποιήθηκε και ισχύει 

12. Τις διατάξεις της 3384 από 9-6-2006 απόφασης του 
Υπουργού Εσωτερικών Δημόσιας Διοίκησης και Αποκέ¬ 
ντρωσης «Συμπλήρωση του Γενικού Σχεδίου Πολιτικής 
Προστασίας με τη συνθηματική λέξη «ΞΕΝΟΚΡΑΤΗΣ» με 
το Ειδικό Σχέδιο «Διαχείρισης Ανθρώπινων Απωλειών» 
(Β' 776). 

13. Τ ις διατάξεις του 1ης έκδοσης του «Ειδικού Σχε¬ 
δίου Διαχείρισης Ανθρώπινων Απωλειών (ΣΔΑΑ)» που 
εγκρίθηκε με την από 12-7-2011 απόφαση του Γενικού 
Γραμματέα Πολιτικής Προστασίας (ΑΔΑ: 4ΑΣΡΙ-2ΥΖ). 

14. Τις διατάξεις της υπ’ αριθ. 5310/10/1-ια’ από 3-4-2007 
Εγκυκλίου Δ/γής Αρχηγού Ελληνικής Αστυνομίας με την 
οποία εγκρίθηκε το Σύστημα Διαχείρισης Περιστατι¬ 
κών και Κρίσεων (ΣΥ.ΔΙ.ΠΕ.Κ.), αρμοδιότητας Ελληνικής 
Αστυνομίας με την κωδική ονομασία «ΠΟΛΥΔΕΥΚΗΣ». 

15. Τ ις διατάξεις της υπ’ αριθμ. 11/13/Αριθμ. Σχ. 577/ 
8-5-2013 απόφαση ΥΝΑ/Α/ΛΣ-ΕΛ.ΑΚΤ./ΔΙΣΧΕΠ 2ο -3ο, με 
την οποία κυρώθηκε ο υπ’ αριθμ. 01/2012 Κανονισμός 
του Σχεδίου Διαχείρισης Κρίσεων Λιμενικού Σώματος 
- Ελληνικής Ακτοφυλακής με την κωδική ονομασία «ΚΑΣ- 
ΤΩΡ». 

16. Τις διατάξεις του π.δ.113/2010 «Ανάληψη υποχρεώ¬ 
σεων από τους Διατάκτες» (Α' 194). 

17. Τα έγγραφα αριθ. 5301/4/16-ιζ'/28-5-2014 και 
5301/4/3-δ'/29-4-2014 του Υπουργείου Δημόσιας Τάξης 
και Προστασίας του Πολίτη. 

18. Το γεγονός ότι από τις διατάξεις της παρούσας 
απόφασης προκαλούνται οι ακόλουθες δαπάνες σε βά¬ 
ρος του Π/Υ (Ειδ. Φ. 43-110 «ΕΛΛΗΝΙΚΗ ΑΣΤΥΝΟΜΙΑ»): 

α) Για το έτος 2014 δαπάνη ύψους 26.650 ευρώ περί¬ 
που που αναλύεται κατά ΚΑΕ ως ακολούθως : ΚΑΕ 0713 


2.000 ευρώ, ΚΑΕ 0881 3.000 ευρώ, ΚΑΕ 1111 500 ευρώ, 
ΚΑΕ 1699 12.400 ευρώ, ΚΑΕ 1723 2.000 ευρώ, ΚΑΕ 1725 
150 ευρώ και ΚΑΕ 1729 6.600 ευρώ. 

β) Γ ια το έτος 2015 και για καθένα από τα επόμενα 
οικονομικά έτη δαπάνη ύψους 5.500 ευρώ περίπου που 
αναλύεται κατά ΚΑΕ ως ακολούθως : ΚΑΕ 0713 2.000 
ευρώ, ΚΑΕ 0881 3.000 ευρώ και ΚΑΕ 1111 500 ευρώ, απο¬ 
φασίζουμε: 

Άρθρο 1 

Ορισμοί 

Γ ια τους σκοπούς της παρούσας απόφασης νοείται 
ως: 

α) Ταυτοποίηση, η διαδικασία αναγνώρισης της ταυ¬ 
τότητας των θανόντων, είτε με φυσικά χαρακτηριστικά 
είτε, όταν αυτό απαιτείται, με αξιολόγηση στοιχείων και 
ευρημάτων και επιστημονική διερεύνηση (ΩΝΑ, οδοντό- 
γραμμα, κ.λπ.). 

β) Ταυτότητα, το σύνολο των χαρακτηριστικών γνω¬ 
ρισμάτων του ατόμου, που προσδιορίζουν την προσω¬ 
πικότητα και προσδίνουν σ’ αυτόν την ατομικότητά του. 

γ) Φυσική Ταυτότητα, ο προσδιορισμός της ταυτό¬ 
τητας, με βάση ανθρωπολογικούς - βιολογικούς χαρα¬ 
κτήρες του ατόμου. 

δ) Νομική Ταυτότητα, ο προσδιορισμός της ταυτό¬ 
τητας, με βάση νομικές ιδιότητες ή καταστάσεις του 
ατόμου, όπως το όνομα, η κατοικία, η ιθαγένεια, κ,λπ. 

ε) Στοιχείο Διοίκησης, η Υποστηρικτική Ομάδα προς 
υποβοήθηση του Διοικητή της Ομάδας, στην εκπλήρωση 
του έργου του. 

στ) Διοικητής Περιστατικού, ο κατά λόγο αρμοδιότη¬ 
τας Ανώτατος Αξιωματικός της Ελληνικής Αστυνομίας ή 
του Λιμενικού Σώματος - Ελληνικής Ακτοφυλακής (Λ.Σ.- 
ΕΛ.ΑΚΤ.) που ορίζεται υπεύθυνος για τη διαχείριση του 
περιστατικού/συμβάντος, σύμφωνα με τις προβλέψεις 
του Συστήματος Διαχείρισης Περιστατικών και Κρίσεων 
(ΣΥ.ΔΙ.ΠΕ.Κ.), με την κωδική ονομασία «ΠΟΛΥΔΕΥΚΗΣ» 
της Ελληνικής Αστυνομίας ή του Σχεδίου Διαχείρισης 
Κρίσεων Λ.Σ.- ΕΛ.ΑΚΤ., με την κωδική ονομασία «ΚΑΣ- 
ΤΩΡ» του Λ.Σ.- ΕΛ.ΑΚΤ. 

Άρθρο 2 

Σύσταση και αποστολή της Ομάδας 
Αναγνώρισης Θυμάτων Καταστροφών 

Συστήνεται στην Ελληνική Αστυνομία μία (1) Εθνι¬ 
κή Ομάδα με διακριτικό τίτλο «Ομάδα Αναγνώρισης 
Θυμάτων Καταστροφών (Ο.Α.ΘΥ.Κ.)» με αποστολή τη 
διακρίβωση της φυσικής και νομικής ταυτότητας των 
θανόντων από ατυχήματα, καταστροφές, εγκληματικές 
και τρομοκρατικές ενέργειες στις περιπτώσεις που ο 
αριθμός των θανόντων προσεγγίζει ή υπερβαίνει τους 
τριάντα (30) και δεν αντιμετωπίζεται με τις διαδικασί¬ 
ες που προβλέπονται στο «Ειδικό Σχέδιο Διαχείρισης 
Ανθρωπίνων Απωλειών». 

Άρθρο 3 
Αρμοδιότητα 

1. Η αρμοδιότητα της Ομάδας εκτείνεται στην Ελλη¬ 
νική επικράτεια. 

2. Η Ομάδα μπορεί με απόφαση του Υπουργού Δημόσι¬ 
ας Τάξης και Προστασίας του Πολίτη να αποστέλλεται 
και στην αλλοδαπή, για συνδρομή άλλης χώρας. 

Αρθρο 4 

Συγκρότηση - Διοίκηση 

1. Με απόφαση του Υπουργού Δημόσιας Τάξης και Προ¬ 
στασίας του Πολίτη συγκροτείται η Ομάδα και ορίζονται 
τα τακτικά και αναπληρωματικά μελή της που επιλέγο¬ 
νται από το αστυνομικό και πολιτικό προσωπικό του 
Υπουργείου Δημόσιας Τάξης και Προστασίας του Πολίτη 
καθώς και άλλων Δημόσιων Φορέων και Υπηρεσιών. 

2.0 αριθμός των μελών της Ομάδας καθορίζεται ως εξής: 

α. Στοιχείο Διοίκησης: πέντε (5) άτομα. 

β. Μονάδα Περισυλλογής: είκοσι (20) άτομα. 

γ. Μονάδα Συλλογής Προθανάτιων Στοιχείων : είκοσι 
(20) άτομα. 

δ. Μονάδα Συλλογής Μεταθανάτιων Στοιχείων : είκοσι 
(20) άτομα. 

ε. Μονάδα Αναγνώρισης: είκοσι (20) άτομα. 

3. Σε περίπτωση τρομοκρατικής ενέργειας, ατυχήματος 
που έλαβε χώρα σε χώρο αρμοδιότητας του Λιμενικού 
Σώματος - Ελληνικής Ακτοφυλακής ή φυσικών καταστρο¬ 
φών στο Στοιχείο Διοίκησης της Ομάδας συμμετέχει 
κατά περίπτωση αξιωματικός της Διεύθυνσης Αντιμετώ¬ 
πισης Ειδικών Εγκλημάτων Βίας της Ελληνικής Αστυνο¬ 
μίας, του Λ.Σ.- ΕΛ.ΑΚΤ. ή του Πυροσβεστικού Σώματος, 
που υποδεικνύονται από τις Υπηρεσίες προέλευσής τους. 

4. Η Ομάδα υποστηρίζεται από ειδικευμένο ιατρικό 
προσωπικό και εμπειρογνώμονες, ιδίως ιατροδικαστές, 
τεχνολόγους, ραδιολόγους, ακτινολόγους, χημικούς το- 
ξικολόγους, βιολόγους, οδοντίατρους, νοσηλευτές και 
ψυχολόγους, σύμφωνα με τις προβλέψεις του «Ειδικού 
Σχεδίου Διαχείρισης Ανθρωπίνων Απωλειών». 

5. Τα μέλη της Ομάδας ασκούν τα ειδικά καθήκοντά 
τους παράλληλα με τα κύρια, από την εκτέλεση των 
οποίων απαλλάσσονται, σε περίπτωση που συντρέχει 
κατάσταση αντιμετώπισης περιστατικών/συμβάντων, 
σύμφωνα με το άρθρο 6 της παρούσας. 

6. Η θητεία των μελών της Ομάδας είναι τριετής και 
μπορεί να ανανεώνεται με απόφαση του Υπουργού Δη¬ 
μόσιας Τάξης και Προστασίας του Πολίτη. 

7. Η διοίκηση της Ομάδας ανατίθεται σε ανώτερο 
Αξιωματικό της Ελληνικής Αστυνομίας, με Απόφαση του 
Αρχηγού της Ελληνικής Αστυνομίας (άρθρ. 23 παρ. 2 
εδ. β’ ν.3938/2011). 

Αρθρο 5 

Έδρα - Υπαγωγή 

1. Η Ομάδα εδρεύει στην Αθήνα και υπάγεται διοικη¬ 
τικά στη Διεύθυνση Χειρισμού Κρίσεων του Αρχηγείου 
της Ελληνικής Αστυνομίας. 

2. Η Ομάδα κατά την εκπλήρωση της αποστολής της 
υπάγεται επιχειρησιακά, στο Διοικητή Περιστατικού για 
τη διαχείριση του περιστατικού/συμβάντος. 

3. Η Ομάδα υπάγεται επιχειρησιακά στο αρμόδιο 
όργανο διαχείρισης του περιστατικού/συμβάντος του 
Λιμενικού Σώματος/Ελληνικής Ακτοφυλακής ή Πυροσβε¬ 
στικού Σώματος, στην περίπτωση που έχουν την αρμο¬ 
διότητα διαχείρισής του ή την ευθύνη προανάκρισης. 

Αρθρο 6 
Ενεργοποίηση 

1. Η Ομάδα ασκεί την αρμοδιότητά της υπό πλήρη ή με 
μερική σύνθεση όταν οι ειδικότερες ανάγκες και συνθή¬ 
κες του περιστατικού/συμβάντος το απαιτούν, ύστερα 
από απόφαση του Αρχηγού Ελληνικής Αστυνομίας, η 


οποία εκδίδεται και κατόπιν αιτήματος των Αρχηγείων 
του Λ.Σ.- ΕΛ.ΑΚΤ. ή του Πυροσβεστικού Σώματος για 
περιστατικά/συμβάντα για τα οποία έχουν αρμοδιότητα. 

2. Η Ομάδα παρεμβαίνει κατά τη φάση της αντιμετώπι¬ 
σης (άμεσης κινητοποίησης - επέμβασης) του περιστατι- 
κού/συμβάντος αφού έχουν ολοκληρωθεί οι διαδικασίες 
προνοσοκομειακής περίθαλψης και διακομιδής τυχόν 
τραυματιών από τον τόπο του περιστατικού/συμβάντος. 

3. Σε περίπτωση που από τη διαδικασία αναγνώρισης 
των θυμάτων πιστοποιείται ότι πρόκειται για αλλοδα¬ 
πούς, ακολουθείται η διαδικασία που προβλέπεται στο 
«Σχέδιο Διαχείρισης Ανθρωπίνων Απωλειών». 

Αρθρο 7 

Οργάνωση και λειτουργία της Ομάδας 

1. Η Ομάδα διαρθρώνεται σε πέντε (5) μονάδες ήτοι: 

α. Στοιχείο Διοίκησης, με αρμοδιότητα διοικητικής και 

γραμματειακής υποστήριξης του Διοικητή Περιστατικού 
στον τόπο του συμβάντος. 

β. Μονάδα Περισυλλογής, με αρμοδιότητα την έρευνα, 
φωτογράφηση, συλλογή πτωμάτων και αντικειμένων, 
καθώς και τη χαρτογράφηση του τόπου του συμβάντος. 

γ. Μονάδα Συλλογής Μεταθανάτιων Στοιχείων, με αρ¬ 
μοδιότητα τη συλλογή μεταθανάτιων στοιχείων. 

δ. Μονάδα Συλλογής Προθανάτιων Στοιχείων, με αρ¬ 
μοδιότητα συλλογής προθανάτιων στοιχείων. 

ε. Μονάδα Αναγνώρισης, με αρμοδιότητα αξιοποίησης 
δακτυλικών αποτυπωμάτων, φωτογραφικού υλικού και 
άλλων πειστηρίων, προς διακρίβωση ταυτότητας. 

2. Στη Μονάδα Συλλογής Μεταθανάτιων Στοιχείων, 
λειτουργεί Σταθμός Νεκροτομείου, που προΐσταται Ια¬ 
τροδικαστής. 

3. Στη Μονάδα Αναγνώρισης λειτουργεί η Επιτροπή 
Αναγνώρισης, η οποία αποτελείται από το Διοικητή και 
τους Βοηθούς του Διοικητή της Ομάδας, τους Επικε¬ 
φαλής των Μονάδων Συλλογής Προθανάτιων και Με¬ 
ταθανάτιων Στοιχείων και του Σταθμού Νεκροτομείου 
και είναι υπεύθυνη για την οριστική ταυτοποίηση των 
θανόντων, προκειμένου να εκδοθεί από τον ιατροδικα¬ 
στή το οικείο πιστοποιητικό θανάτου. 

4. Στην εν λόγω Επιτροπή, μπορεί να παρίσταται δι¬ 
καστικός ή εισαγγελικός λειτουργός στα πλαίσια της 
διενεργούμενης ανάκρισης ή προανάκρισης, κατ' εφαρ¬ 
μογή των διατάξεων ιδίως των άρθρων 31, 35, 243 και 
246 Κ.Π.Δ. 

5. Ο Διοικητής της Ομάδας επιλέγει, ανάλογα με τα 
γεωμορφολογικά στοιχεία, τον τόπο - χώρο που εκπλη¬ 
ρώνει το έργο της η Ομάδα, καθώς επίσης καθορίζει 
τις ακολουθητέες διαδικασίες ως και το χρόνο και τον 
τρόπο απασχόλησης των μελών της Ομάδας, υπό τον 
όρο ότι θα διασφαλίζεται η αμεσότητα και πιστότητα 
της αναγνώρισης και ταυτοποίησης των θανόντων. Επί¬ 
σης, προσδιορίζει τις αρμόδιες Δημόσιες Υπηρεσίες και 
Αρχές, και αιτείται τη συνδρομή τους σύμφωνα με τις 
προβλέψεις του Ειδικού Σχεδίου Διαχείρισης Ανθρω¬ 
πίνων Απωλειών της Γενικής Γραμματείας Πολιτικής 
Προστασίας. 

Αρθρο 8 

Συνδρομή Δημόσιων Φορέων και 
Υπηρεσιών - Συνεργασίες 

1. Όταν οι ειδικότερες περιστάσεις και συνθήκες 
του συμβάντος/περιστατικού το απαιτούν, οι Δημόσιοι 

Φορείς και Υπηρεσίες που προβλέπονται στο «Ειδικό 
Σχέδιο Διαχείρισης Ανθρωπίνων Απωλειών» παρέχουν 
συνδρομή με προσωπικό και υλικοτεχνικό εξοπλισμό 
στο έργο της Ομάδας. 

2. Η Ομάδα, δύναται να αιτηθεί διεθνή συνδρομή σύμ¬ 
φωνα με τις προβλέψεις του «Ειδικού Σχεδίου Διαχείρι¬ 
σης Ανθρωπίνων Απωλειών». 

Αρθρο 9 

Προέλευση - Προσόντα Διοικητή - μελών 

Η προέλευση και τα προσόντα του Διοικητή, των βο¬ 
ηθών, των Επικεφαλής Μονάδων και των μελών της 
Ομάδας ορίζονται ως ακόλουθα: 

α. Διοικητής Ομάδας: Ανώτερος αξιωματικός της Ελ¬ 
ληνικής Αστυνομίας με διοικητική και επιχειρησιακή 
εμπειρία τουλάχιστον 5 ετών στη διαχείριση καταστά¬ 
σεων εκτάκτων αναγκών. 

β. Βοηθός Διοικητή: Ανώτερος αξιωματικός της Ελληνι¬ 
κής Αστυνομίας με διοικητική και επιχειρησιακή εμπειρία 
τουλάχιστον 5 ετών. 

γ. Επικεφαλής Μονάδων: Ανώτεροι αξιωματικοί με δι¬ 
οικητική και επιχειρησιακή εμπειρία τουλάχιστον 5 ετών 
σε θέματα αστυνομικής έρευνας, εξερεύνησης σκηνής 
συμβάντος, συλλογής, αξιοποίησης και επεξεργασίας 
πειστηρίων - στοιχείων. 

δ. Μέλη Μονάδων: Κατώτερο αστυνομικό προσωπικό, 
πολιτικό προσωπικό του Δημόσιας Τάξης και Προστα¬ 
σίας του Πολίτη, με ανάλογη επιχειρησιακή εμπειρία 
τουλάχιστον 5 ετών σε θέματα αστυνομικής έρευνας 
και εξερεύνησης χώρων εγκλήματος, περισυλλογής και 
αξιοποίησης πειστηρίων, λήψης φωτογραφιών, λήψης βι¬ 
ολογικού υλικού, δακτυλικών αποτυπωμάτων και φωτο¬ 
γραφιών, καθώς και ειδικευμένο ιατρικό προσωπικό και 
εμπειρογνώμονες Δημοσίων Φορέων και Υπηρεσιών με 
εξειδίκευση στο αντικείμενό τους. Ειδικά για τη Μονά¬ 
δα Αναγνώρισης, τα τακτικά και αναπληρωματικά μέλη 
της επιλέγονται και από το προσωπικό του Υπουργείου 
Υγείας και συγκεκριμένα του Εθνικού Κέντρου Επιχει¬ 
ρήσεων Υγείας (Ε.Κ.ΕΠ.Υ.) και της Γ εν. Δ/νσης Δημόσιας 
Υγείας και Ποιότητας Ζωής, που προτείνονται από τον 
Υπουργό Υγείας. 

Αρθρο 10 

Εκπαίδευση - Ασκήσεις 

1. Τα μέλη της Ομάδας εκπαιδεύονται και μετεκπαι¬ 
δεύονται, σε θέματα αρμοδιότητάς τους, από ειδικούς 
τόσο στην ημεδαπή όσο και στην αλλοδαπή. 

2. Η Ομάδα, υπό την ευθύνη και το συντονισμό της 
Διεύθυνσης Χειρισμού Κρίσεων του Αρχηγείου της 
Ελληνικής Αστυνομίας πραγματοποιεί ασκήσεις επί 
χάρτου και πραγματικές, στο εσωτερικό της χώρας 
μεταξύ των εμπλεκομένων Φορέων και Υπηρεσιών. Συμ¬ 
μετέχει επίσης σε ανάλογες ασκήσεις που πραγματο¬ 
ποιούνται για το σκοπό αυτό, καθώς και σε ανάλογες 
ασκήσεις στην αλλοδαπή, στο πλαίσιο της Διεθνούς 
Συνεργασίας. 

Αρθρο 11 
Έναρξη ισχύος 

Η ισχύς της παρούσας απόφασης αρχίζει από την 
δημοσίευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2014 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ 

ΟΙΚΟΝΟΜΙΚΩΝ ΥΓΕΙΑΣ 

ΧΡΗΣΤΟΣ ΣΤΑΪΚΟΥΡΑΣ ΜΑΥΡΟΥΔΗΣ ΒΟΡΙΔΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΧΑΡΑΛΑΜΠΟΣ ΑΘΑΝΑΣΙΟΥ 


ΔΗΜΟΣΙΑΣ ΤΑΞΗΣ ΚΑΙ 
ΠΡΟΣΤΑΣΙΑΣ ΤΟΥ ΠΟΛΙΤΗ 


ΒΑΣΙΛΕΙΟΣ ΚΙΚΙΛΙΑΣ 


ΝΑΥΤΙΛΙΑΣ ΚΑΙ ΑΙΓΑΙΟΥ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 51631 οικ. Φ. 108.3 (5) 

Υπερωριακή απασχόληση και ημερήσια εργασία τις Κυ¬ 
ριακές και εξαιρέσιμες για το Πολιτικό Προσωπικό 
του Πυροσβεστικού Σώματος. 

Ο ΥΠΟΥΡΓΟΣ 

ΔΗΜΟΣΙΑΣ ΤΑΞΗΣ ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α. Του άρθρου 40 του Ν. 849/78 «Περί παροχής κινή¬ 
τρων κ.λπ.». 

β. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά όργανα», που κυρώθηκε 
με το άρθρο 1 του Π.Δ. 63/2005. (Φ.Ε.Κ. 98 τ. Α'). 

γ. Του άρθρου 22 παρ. 3 του Ν. 2362/95. 

δ. Του άρθρο 3 του Ν. 3511/06 όπως αντικαταστάθηκε 
με το άρθρο 65 παρ. 2(γ) του Ν. 4249/14 (Α'73). 

ε. Του άρθρου 20 του Ν. 4024/2011 «Συνταξιοδοτικές 
ρυθμίσεις, ενιαίο μισθολόγιο - βαθμολόγιο, εργασιακή 
εφεδρεία και άλλες διατάξεις εφαρμογής του μεσο¬ 
πρόθεσμου πλαισίου δημοσιονομικής στρατηγικής 2012- 
2015» (Α' 226), όπως τροποποιήθηκε και ισχύει σήμερα 
με την παρ. 1 του άρθρου 176 του Ν.4261/14 (Α' 226). 

στ. Το άρθρο 41 του Ν. 3979/2011 (Α' 138) «Για την 
ηλεκτρονική διακυβέρνηση και λοιπές διατάξεις». 

2. Το γεγονός ότι οι πολιτικοί υπάλληλοι του Πυρο¬ 
σβεστικού Σώματος για την αντιμετώπιση εποχικών, 
έκτακτων ή επειγουσών υπηρεσιακών αναγκών, υπο- 
χρεούνται να απασχοληθούν υπερωριακά πέραν του 
υποχρεωτικού ωραρίου της εβδομαδιαίας υποχρεωτικής 
των 40 ωρών αλλά και κατά τις Κυριακές και αργίες, 
αποφασίζουμε: 

Εγκρίνουμε την υπερωριακή εργασία του πολιτικού 
προσωπικού του Πυροσβεστικού Σώματος καθώς και 
την καθιέρωση ημερήσιας εργασίας κατά τις Κυριακές 
και εξαιρέσιμες ημέρες, συνολικού αριθμού έντεκα (11) 
ατόμων για το χρονικό διάστημα από τη δημοσίευση 
της Απόφασης και μέχρι 31-12-2014, μέχρι οκτακόσιες 
ογδόντα (880) ώρες συνολικά. (Σύνολο 80 ώρες κάθε 
ένα 1 άτομο). 

Οι δαπάνες που θα προκληθούν για την αποζημίωση 
υπερωριακής εργασίας και ημερήσιας εργασίας Κυ¬ 
ριακών και εξαιρέσιμων μέχρι 880 ώρες συνολικά για 
έντεκα (11) πολιτικούς υπαλλήλους, ανέρχονται στο 
ποσό των τεσσάρων χιλιάδων είκοσι τεσσάρων ευρώ 
και σαράντα πέντε λεπτών (4.024,45 €), θα καλυφθούν 
από τις πιστώσεις του προϋπολογισμού του Υπουργείου 

Δημόσιας Τάξης και Προστασίας του Πολίτη/Αρχηγείο 
Πυροσβεστικού Σώματος με Ε.Φ. 43-120 υπό Κ.Α.Ε. 0511, 
οικονομικού έτους 2014. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 2014 

Ο ΥΠΟΥΡΓΟΣ 

ΒΑΣΙΛΕΙΟΣ ΚΙΚΙΛΙΑΣ 
-♦- 

Αριθμ. 1139 (6) 

Καθιέρωση απογευματινής υπερωριακής απασχόλησης 
από τη δημοσίευση της παρούσης έως 31 Δεκεμβρί¬ 
ου του έτους 2014 υπαλλήλων του Τμήματος Πλη¬ 
ροφορικής Π.Ε. Μαγνησίας & Σποράδων της Διεύ¬ 
θυνσης Διαφάνειας & Ηλεκτρονικής Διακυβέρνησης 
της Περιφέρειας Θεσσαλίας. 

Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ 

Έχοντας υπόψη: 

Ι.Τις διατάξεις των άρθρων 282,283 του Ν.3852/2010 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης-Πρόγραμμα Καλλικράτης» (ΦΕΚ 
87/Α77-6-2010). 

2. Τις διατάξεις των άρθρων 12 παρ. 10 και 15 παρ. 18 
εδ. 2 του Ν. 2503/1997 «Διοίκηση, οργάνωση, στελέχωση 
της Περιφέρειας κ.λπ.». 

3. Την αριθμ. 2/72757/0022/31-12-2003 εγκύκλιο του 
Γ.Λ.Κ. 

4. Τις διατάξεις του άρθρου 25 παρ. 7 του Ν. 2738/99 
«Συλλογικές διαπραγματεύσεις στη Δημόσια Διοίκηση 
κ.λπ.». 

5. Τις διατάξεις του Π.Δ. 129/2010 (ΦΕΚ 222/Α/27.12.2010) 
Οργανισμός της Περιφέρειας Θεσσαλίας. 

6. Τις διατάξεις του άρθρου 20 του Ν. 4024/2011 «συ- 
νταξιοδοτικές ρυθμίσεις ,ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015» (ΦΕΚ 226/Α727-10-2011) . 

7. Τις έκτακτες και αυξημένες υπηρεσιακές ανάγκες 
της Διεύθυνσης Διαφάνειας και Ηλεκτρονικής Διακυβέρ¬ 
νησης της Περιφέρειας Θεσσαλίας που περιλαμβάνουν 
εργασίες οι οποίες δεν μπορούν να πραγματοποιηθούν 
στο κανονικό ωράριο λειτουργίας των Υπηρεσιών, κα¬ 
θώς θα παρεμπόδιζαν την ομαλή λειτουργία τους. 

Οι ανάγκες αυτές αφορούν: 

> Συντηρήσεις και αναβαθμίσεις των εξυπηρετητών 
(δβΓνθΓδ) του ΘοιτιρυΐΘΓ ιόοιτι: Ωοιτιαίπ εβη/βΓ, ΡίΙθ δβη/θΓ, 
ΡίΐΌννβΙΙ, Βθπ/ΘΓδ ΟΠΣΝΑ ΒεοΚΟίίίοθ, δβη/ΘΓε ΟΠΣ Αντιμε¬ 
τώπισης Εκτάκτων Αναγκών μέσω ΟΙ3, δβΓνθΓδ εκλογών. 
Εγκατάσταση και παραμετροποίηση εφεδρικών εξυπη¬ 
ρετητών. Ρυθμίσεις στους προσωπικούς υπολογιστές 
του κτιρίου για πρόσβαση στους εξυπηρετητές. 

> Έλεγχος, συντήρηση και επισκευή ή αντικατάσταση 
ενεργού και παθητικού δικτυακού εξοπλισμού για τη δια¬ 
σφάλιση της αδιάλειπτης πρόσβασης στο τοπικό δίκτυο 
και στο διαδίκτυο μέσω του Εθνικού Δικτύου «Σύζευξις». 

> Συντηρήσεις προσωπικών υπολογιστών και αναβάθ¬ 
μιση υλικού. Αντικατάσταση λειτουργικού συστήματος 
σε υπολογιστές λόγω λήξης υποστήριξης του υπάρ- 


χοντος λειτουργικού. Αναβάθμιση λογισμικού, εγκατά¬ 
σταση νέου απίΜίτΐδ, έλεγχοι και καθαρισμός από ιούς. 

> Εργασίες συντήρησης για την αδιάλειπτη λειτουρ¬ 
γία του ασύρματου δικτύου στο κτίριο του Διοικητηρίου. 
Εργασίες επέκτασης \Λ/ϊΡί ΗοΙεροΐ. 

> Έλεγχος και επισκευή των συσκευών αδιάλειπτης 
λειτουργίας παροχής ρεύματος (ΨΡδ) διαφόρων κατη¬ 
γοριών (ΑΝ/Β, Ι_Ι, δθπ/θΓ Βοοιτίδ). 

> Μετεγκατάσταση Υπηρεσιών σε νέα γραφεία και με¬ 
τεγκατάσταση μέρους του ΘοιτιρυΙθΓ ιόοιτι σε νέο χώρο. 

> Έλεγχος αποθηκών για παλαιό εξοπλισμό πληροφο¬ 
ρικής, που δεν μπορεί να χρησιμοποιηθεί από την Υπη¬ 
ρεσία, είτε προς δωρεά αυτού σε σχολεία και φορείς, 
είτε προς απόσυρση και καταστροφή, κατά περίπτωση. 

8. Το γεγονός ότι για την υπερωριακή απασχόληση 
έχουν προβλεφθεί σχετικές πιστώσεις στον προϋπολο¬ 
γισμό οικονομικού έτους 2014. 

9. Την υπ. Αριθ. 961/2014 Απόφαση της Οικονομικής 
Επιτροπής της Περιφέρειας Θεσσαλίας για την έγκριση 
της διάθεσης πίστωσης και δαπάνης για την πληρωμή 
υπερωριών (ΑΔΑ: 7ΤΕΦ7ΛΡ-ΔΗΕ). 

10. Την υπ’ αριθ. 1920/8-9-2014 Απόφαση ανάληψης 
δέσμευσης πίστωσης (ΑΔΑ: ΩΘΒΔ7ΛΡ-ΩΝΕ). 

11. Το γεγονός ότι κατά το ανωτέρω χρονικό διάστημα 
του έτους 2014 από το προσωπικό που υπηρετεί στη 
Διεύθυνση, πέντε (5) υπάλληλοι απαιτείται να εργάζο¬ 
νται υπερωριακά για κάλυψη επειγουσών υπηρεσιακών 
αναγκών μέχρι πέντε (5) ημέρες την εβδομάδα από 
17.00 έως 19.00, ήτοι κατά μήνα μέχρι είκοσι (20) ώρες 
ο καθένας, αποφασίζουμε: 

Α) Την απογευματινή υπερωριακή απασχόληση πέντε 
(5) υπαλλήλων του Τμήματος Πληροφορικής Π.Ε. Μα¬ 
γνησίας και Σποράδων της Διεύθυνσης Διαφάνειας και 
Ηλεκτρονικής Διακυβέρνησης της Περιφέρειας Θεσσα¬ 
λίας από τη δημοσίευση της παρούσης έως 31/12/2014, 
λόγω κάλυψης των αυξημένων υπηρεσιακών αναγκών. 

Β) Καθιερώνουμε με αμοιβή υπερωριακή εργασία κατά 
τις απογευματινές ώρες των εργασίμων ημερών για το 
ανωτέρω χρονικό διάστημα του έτους 2014 και μέχρι 20 
ώρες ανά μήνα και ανά υπάλληλο για πέντε(5) υπαλλή¬ 
λους της Περιφερείας Θεσσαλίας. 

Η κατανομή των ωρών στους απασχολούμενους 
υπαλλήλους θα γίνει με απόφασή μας, ανάλογα με τις 
εκάστοτε παρουσιαζόμενες ανάγκες και το ύψος των 
εγγεγραμμένων σχετικών πιστώσεων στον προϋπολο¬ 
γισμό του έτους 2014. 

Η δαπάνη, η οποία ανέρχεται στο ποσό των 500,00 
ευρώ μηνιαίως, θα καλυφθεί από πιστώσεις του προ¬ 
ϋπολογισμού οικονομικού έτους 2014, του φορέα 073 
και του ΚΑΕ 0511. 

Υπεύθυνος για την παρακολούθηση και τον έλεγχο 
πραγματικής παροχής υπερωριακής απασχόλησης ορί¬ 
ζεται ο Προϊστάμενος της Διεύθυνσης Διαφάνειας και 
Ηλεκτρονικής Διακυβέρνησης της Περιφέρειας Θεσ¬ 
σαλίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 6 Οκτωβρίου 2014 

Ο Περιφερειάρχης 
ΚΩΝΣΤΑΝΤΙΝΟΣ ΑΓΟΡΑΣΤΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αρ. πρωτ.: 621 (7) 

Απονομή του τίτλου του Επίτιμου Καθηγητή της Σχο¬ 
λής Μηχανικών Παραγωγής και Διοίκησης του Πο¬ 
λυτεχνείου Κρήτης στον ϋι·. Αεαά Μ. Μαάηί, σύμφω¬ 
να με τις διατάξεις του άρθρου 41 του Π.Δ. 160 ΦΕΚ 
220/3.11.2008 τ.Α'. 

Ο ΠΡΥΤΑΝΗΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 

Έχοντας υπόψη: 

1. Τις διατάξεις του άρθρου 41 του Π.Δ. 160/2008 ΦΕΚ 
220 τ.Α «Πρότυπος Γενικός Εσωτερικός Κανονισμός Λει¬ 
τουργίας των ΑΕΙ» σε συνδυασμό με τις διατάξεις των 
άρθρων 5 παρ. 1ι, 9 παρ. 9ια, αρ. 80 παρ. 21 και αρ. 81 
παρ. 58 του Ν.4009/2011 (Α'195). 

2. Την απόφαση της Γενικής Συνέλευσης της Σχο¬ 
λής Μηχανικών Παραγωγής και Διοίκησης συνεδρία 
10η/4.6.2014 η οποία ελήφθη ομοφώνως. 

3. Την απόφαση της Συγκλήτου συνεδρία 388η/3.10.2014 
η οποία ελήφθη ομοφώνως. 

4. Το γεγονός ότι δεν προκαλείται δαπάνη σε βά¬ 
ρος του κρατικού προϋπολογισμού, επειδή ο τίτλος 
του Επίτιμου Καθηγητή είναι τιμητικός και δεν δημι¬ 
ουργεί δικαιώματα και υποχρεώσεις σε σχέση με τη 
διδασκαλία ή τη διοίκηση του Πολυτεχνείου Κρήτης 
αποφασίζουμε:: 

Την απονομή του τίτλου του Επίτιμου Καθηγητή 
της Σχολής Μηχανικών Παραγωγής και Διοίκησης 
του Πολυτεχνείου Κρήτης στον Οι\ Αεαό Μ. Μαόηί, ο 
οποίος διέπρεψε στις επιστημονικές περιοχές των 
έξυπνων αισθητήρων, σχεδίασης συστημάτων και 
επεξεργασίας σήματος και να του απονεμηθεί σχε¬ 
τικό ψήφισμα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 7 Οκτωβρίου 2014 
Ο Πρύτανης 
ΒΑΣΙΛΕΙΟΣ ΔΙΓΑΛΑΚΗΣ 


ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 8 ) 

Στην υπ’ αριθ. Υ4α/οικ. 83478 Κ.Υ.Α. «Τροποποίηση του 
Οργανισμού του Γενικού Παναρκαδικού Νοσοκομείου 
Τρίπολης «Η ΕΥΑΓΓΕΛΙΣΤΡΙΑ»» που έχει δημοσιευθεί στο 
ΦΕΚ 2578/τ.Β'/29-9-2014 διορθώνεται το εσφαλμένο στο 
προοίμιο της απόφασης, υπό στοιχείο (8): 

«8. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη σε βάρος 
του κρατικού προϋπολογισμού ύψους 400.000 Ευρώ 
περίπου κατ' ανώτατο όριο για τον εξοπλισμό και τη 
διαμόρφωση του απαιτούμενου χώρου για τη λειτουρ¬ 
γία της συγκεκριμένης μονάδας (που θα υπάγεται στο 
Καρδιολογικό Τμήμα) η οποία καλύπτεται αποκλει¬ 
στικά από τη δωρεά της Κων/νας Γκουντάνη, η οποία 
έγινε αποδεκτή με την αριθ. 35η/2013 πράξη του Δ.Σ. 
του Γ. Παναρκαδικού Ν. Τρίπολης «Η ΕΥΑΓΓΕΛΙΣΤΡΙΑ». 
Επιπλέον η στελέχωση της ειδικής αυτής μονάδας θα 
γίνει με το υπάρχον προσωπικό στην παρούσα φάση», 
στο ορθό ως εξής: 

«8. Το γεγονός ότι από την εφαρμογή των διατάξεων 
της απόφασης αυτής προκαλείται δαπάνη σε βάρος του 
κρατικού προϋπολογισμού ύψους 628.000 Ευρώ περίπου 
κατ' ανώτατο όριο για τον εξοπλισμό και τη διαμόρφωση 
του απαιτούμενου χώρου για τη λειτουργία της συγκε¬ 
κριμένης μονάδας (που θα υπάγεται στο Καρδιολογικό 
Τμήμα) η οποία καλύπτεται αποκλειστικά από τη δωρεά 
της Γιαννούλας Γκουντάνη, η οποία έγινε αποδεκτή με 
την αριθ. 35η/2013 πράξη του Δ.Σ. του Γ. Παναρκαδικού 
Ν. Τρίπολης «Η ΕΥΑΓΓΕΛΙΣΤΡΙΑ». Επιπλέον η στελέχω¬ 
ση της ειδικής αυτής μονάδας θα γίνει με το υπάρχον 
προσωπικό στην παρούσα φάση». 

(Από το Υπουργείο Υγείας) 

